Document ID: 31993R0025

KOMISSION ASETUS (ETY) N:o 25/93,
annettu 8 päivänä tammikuuta 1993,
tietyistä kolmansista maista peräisin olevien tiettyjen tonnikala- ja boniittilajien säilykkeiden tuontiasiakirjojen myöntämisestä
EUROOPAN YHTEISÖJEN KOMISSIO, joka
ottaa huomion Euroopan talousyhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92, ()ottaa huomioon asetuksen (ETY) N:o 3759/92 soveltamisen yksityiskohtaisista säännöistä annetun komission asetuksen (ETY) N:o 3900/92 (), joka koskee tietyistä kolmansista maista olevien säilykkeiden yhteisön tuontijärjestelmää, ja erityisesti sen 3 artiklan 1 kohdan,
sekä katsoo, että
edellä mainitun asetuksen 3 artiklan 1 kohdassa myönnetään uusille tuojille 11 115 tonnin osuus 74 100 tonnin kokonaismäärästä; mainitun asetuksen 4 artiklan 2 kohdassa säädetään, että jos määrät, joille tuontiasiakirjoja haetaan, ylittävät käytettävissä olevat määrät, komissio vahvistaa haetuille määrille samansuuruisen vähennysprosentin,
uusien tuojien 4 ja 5 päivänä tammikuuta 1993 anomat määrät ylittävät käytettävissä olevat määrät; sen vuoksi olisi määritettävä, missä määrin tuontiasiakirjoja voidaan myöntää, ja
määrät, joille tuontiasiakirjoja on myönnetty, ovat saavuttaneet 11 115 tonnin rajan; sen vuoksi olisi pidättäydyttävä myöntämästä kyseisiä asiakirjoja uusille tuojille,
ON ANTANUT TÄMÄN ASETUKSEN:
1 artikla
Asetuksen (ETY) N:o 3900/92 3 artiklan 1 kohdan b alakohdan mukaisesti 4 ja 5 päivänä tammikuuta 1993 anotut ja komissiolle 6 päivänä tammikuuta 1993 toimitetut tuontiasiakirjat Thunnus-suvun tonnikaloille, boniiteille (Euthynnus pelamis) ja muille CN-koodeihin ex 1604 14 11, ex 1604 14 19, ex 1604 19 30 ja ex 1604 20 70 kuuluville Euthynnus- suvun lajeille, jotka ovat peräisin mainitun asetuksen 1 artiklan 1 kohdassa tarkoitetuista kolmansista maista, myönnetään 3,61 prosenttiin haetusta määrästä.
Pidättäydytään myöntämästä ensimmäisessä kohdassa tarkoitettuja tuotteita koskevia tuontiasiakirjoja 6 päivästä tammikuuta 1993 lähtien asetuksen (ETY) N:o 3900/92 3 artiklan 1 kohdan b mukaisesti jätettyjen hakemusten osalta.
2 artikla
Tämä asetus tulee voimaan 11 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä tammikuuta 1993.

Labels: 3
17
5
6